《偈颂一百零二首》
宋代·释绍昙

明月可中庭，雁影沉寒水。
烹金炉冷岁华深，九鼎遗言犹在耳。
深深拨著，宿火通红。
不假一槌成大器，刈禾镰子痴如风。
秋晚台星照命宫，不亨通事亦亨通。
持还赵国连城璧，换我萝窗一枕风。

作者简介：释绍昙（？～一二九七），字希叟。理宗淳祐九年（一二四九），住庆元府佛陇□□禅寺。景定元年（一二六○），住平江府法华禅寺。五年，住庆元府雪窦资圣禅寺。度宗咸淳五年（一二六九），住庆元府瑞岩山开善禅寺。元成宗元贞三年卒。有《希叟绍昙禅师语录》一卷、《希叟绍昙禅师广录》七卷，收入《续藏经》。事见《语录》及所附居径《拜呈日本国栗棘庵诸位尊属禅师》。　释绍昙诗，以辑自《语录》《广录》者及其中单编之偈颂编为六卷，辑自他书者附于卷末。